Сярод паспяховых сцэнічных увасабленняў прадстаўнікоў гітлераўцаў і іх прыхвасняў трэба адзначыць яркае правядзенне партыі Вітэнберга артыстам А. Прыходзькам, фрау Катарыны і Віктора дэ Моля артыстамі Е. і В. Ціценка. Калі першы з іх вельмі тонка абмалёўвае вобраз закаханага фашыста, які захапляецца сваімі чулымі адносінамі да артысткі, дык астатнія двое арганічна пераканаўчыя ў паказе духоўнай спустошанасці і садызму сваіх герояў: правакатара і гаспадыні публічнага дома для немцаў, куды накіроўваюць паланянак з часова захопленых гарадоў.